**PRIROČNIK: S FOŠ v kino**

**Kako se prijaviti?**Prijavite se na [filmska-os@artkinomreza.si](mailto:filmska-os@artkinomreza.si). Ob prijavi prejmete **izkaznico S FOŠ v kino! (pdf)**, ki jo natisnete in z njo izkazujete vključenost v dejavnost na blagajni sodelujočih kinematografov. Brez izkaznice brezplačen ogled filma ni možen.

**Kaj so priporočeni filmi?**Priporočeni filmi so filmi po izboru Filmske osnovne šole, ki izhajajo iz Kataloga izbranih filmov za vzgojno-izobraževalne ustanove programa Kinobalon, Kinodvor. Izbirate lahko med [desetimi aktualnimi filmi](http://www.solafilma.si/sl/objava/sol-leto-201819-s-fos-v-kino), ki prihajajo na redni spored, ter med filmi iz [lanskoletnega priporočilnega seznama](http://www.solafilma.si/upload/filemanager/vsebina-objav/Arhiv_priporocenih_filmov_2017_18.docx).

**Kdaj si lahko ogledate priporočene filme?**Strokovni delavci osnovnih šol si lahko priporočene filme ogledate v **vseh terminih rednega sporeda** sodelujočih kinematografov. Za filme in termine rednega programa obiščite spletno stran izbranega kinematografa ali se obrnite na kontaktno osebo.

**Kdo so sodelujoči kinematografi?**Dejavnosti se lahko udeležite v**vseh** [kinematografih AKMS](http://artkinomreza.si/seznam-clanov/) **(razen Art kinu Odeon Izola) ter v** KCK Kočevje.

**Kaj je potrebno storiti ob prihodu v kino?**Za prevzem brezplačne vstopnice na blagajni pokažete izkaznico S FOŠ v kino! ter v pripravljeno **listo prisotnosti** ob vašem imenu vnesete naslov filma, datum ogleda in podpis.   
**Izjema:** V kolikor ste si film ogledali v lastni režiji (na šolski projekciji, posebnem dogodku ipd.) in vpis na evidenčno listo ni bil potreben, to označite na delovnem listu in se nanj podpišite.

**Kje se nahaja delovni list za evalvacijo in do kdaj ga je potrebno izpolniti?**[Delovni list](http://www.solafilma.si/upload/filemanager/vsebina-objav/S_FOS_v_kino_Delovni_list.docx) za evalvacijo, namenjen individualni refleksiji ogledanih filmov, je potrebo izpolniti v pisni ali elektronski obliki ter poslati na mail [filmska-os@artkinomreza.si](mailto:filmska-os@artkinomreza.si).

**Časovno vrednotenje dejavnosti**Vsakokratna udeležba na dejavnosti S FOŠ v kino! je časovno ovrednotena s **150 min** (ogled filma: 90 min; evalvacije prek delovnega lista: 60 min).

**Odgovori na pogosta vprašanja:**Vključeni v projekt niso zavezani k "minimalnemu" številu ogledanih filmov.  
Če strokovni delavec ne odda izpolnjenega delovnega lista po ogledu filma, Filmska osnovna šola ne priznava udeležbo na dejavnosti.  
Če si strokovni delavec ogleda film v lastni režiji (na šolski projekciji, posebnem dogodku ipd.) se mu udeležba na dejavnost prizna ob oddaji podpisanega delovnega lista.

Za vse dodatne informacije se obrnite na nas na filmska-os@artkinomreza.si.